CELEX: C2007/042/10
Language: hu
Date: 2007-02-24 00:00:00
Title: C-269/05. sz. ügy: A Bíróság (hetedik tanács) 2007. január 11-i ítélete – az Európai Közösségek Bizottsága kontra Görög Köztársaság (Tagállami kötelezettségszegés – A 4055/8/EGK rendelet 1. cikke – Tengeri szállítás – Utasokat vagy árukat szállító hajókra alkalmazandó kikötői illeték – Komphajókon szállított járművekre alkalmazandó kikötői illeték – Hátrányos megkülönböztetés)

24.2.2007   
            
            
               HU
            
            
               Az Európai Unió Hivatalos Lapja
            
            
               C 42/6
            
         A Bíróság (hetedik tanács) 2007. január 11-i ítélete – az Európai Közösségek Bizottsága kontra Görög Köztársaság
   (C-269/05. sz. ügy) (1)
   
   (Tagállami kötelezettségszegés - A 4055/8/EGK rendelet 1. cikke - Tengeri szállítás - Utasokat vagy árukat szállító hajókra alkalmazandó kikötői illeték - Komphajókon szállított járművekre alkalmazandó kikötői illeték - Hátrányos megkülönböztetés)
   (2007/C 42/10)
   Az eljárás nyelve: görög
   Felek
   
      Felperes: az Európai Közösségek Bizottsága (képviselő: G. Zavvos és K. Simonsson meghatalmazottak)
   
      Alperes: Görög Köztársaság (képviselő: E. Skandalou meghatalmazott)
   Tárgy
   Tagállami kötelezettségszegés – A tagállamok közötti, illetve a tagállamok és harmadik országok közötti tengeri szállításban a szolgáltatásnyújtás szabadsága elvének alkalmazásáról szóló, 1986. december 22-i 4055/86/EGK tanácsi rendelet (HL L 378., 1. o.; magyar nyelvű különkiadás 6. fejezet, 1. kötet, 174. o.) 1. cikkének megsértése – Utasokat vagy árukat szállító hajókra alkalmazandó kikötői illeték – Alacsonyabb mértékű illeték alkalmazása az ország területén fekvő kikötők között közlekedő hajókra – Autószállító komphajókon szállított járművekre alkalmazandó kikötői illeték – Az ország területén fekvő kikötők között szállított járművekre nem alkalmazott illeték
   Rendelkező rész
   
               1)
            
            
               A Görög Köztársaság, mivel hatályban tartotta:
               
                           —
                        
                        
                           az utasszállító hajókra (beleértve a körutazásra szolgáló hajókat) és az áruszállító hajókra a pireuszi és szaloniki kikötőkbe történő behajózásuk, kikötésük vagy lehorgonyzásuk alkalmából kivetett kikötői illetéket, miközben az ország területén fekvő kikötők között közlekedő hajókra alacsonyabb mértékű illetéket alkalmazott, mint amikor külföldi úticélú szállításról volt szó;
                        
                     
                           —
                        
                        
                           a 2932/2001. sz. törvénnyel felállított kikötőüzemeltető részvénytársaságok, valamint a pireuszi és szaloniki kikötőknek fizetendő, a külföldi úticélú komphajókra behajózott járművekre kivetett kikötői illetékeket, miközben ehhez hasonló illetéket a görög kikötők közötti összeköttetések vonatkozásában nem szednek be,
                        
                     
                           —
                        
                        
                           a községi és területi önkormányzatok jogát arra, hogy illetéket vessenek ki a külföldi úticélú komphajókra behajózott járművekre,
                        
                     nem teljesítette a tagállamok közötti, illetve a tagállamok és harmadik országok közötti tengeri szállításban a szolgáltatásnyújtás szabadsága elvének alkalmazásáról szóló, 1986. december 22-i 4055/86/EGK tanácsi rendelet 1. cikkéből eredő kötelezettségeit.
            
         
               2)
            
            
               A Görög Köztársaságot kötelezi a költségek viselésére.
            
         
      (1)  HL C 229., 2005.9.17.